Hanne Støvrings nye job består i at videreudvikle AFSMK (American Friends of SMK) - et innovativt og internationalt fundraising- og udvekslingstiltag i US og derved bistå bestyrelsen og stå i spidsen for projektets konsolidering og vækst. Det er en helt ny stilling, der aldrig har været oprettet før, og det er et drømmejob for Hanne Støvring. Hun har selv i 2013 været i New York for at udstille egne malerier. - Der er sket det spændende, at jeg har fået mulighed for at ta' til New York i en længere periode via mit arbejde på Statens Museum for Kunst. Og det glæder jeg mig rigtig meget til. Jeg bliver ansvarlig for at videreudvikle et stort fundraisingprojekt, siger Hanne Støvring.

Referat:
Den nordjyske kunstner og kunsthistoriker Hanne Støvring fra Aars er blevet ansat for Statens Museum for Kunst som fundraiser i New York.